### NN 13/2026 (6.2.2026.), Odluka o izmjenama i dopunama Odluke o nazivima i uvjetima za radna mjesta u Ustavnom sudu Republike Hrvatske

Ustavni sud Republike Hrvatske

127

Na temelju članka 17. stavka 2. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), a u vezi s člankom 2. stavkom 3. Ustavnog zakona o Ustavnom sudu Republike Hrvatske (»Narodne novine« broj 99/99., 29/02. i 49/02. – pročišćeni tekst) i člankom 2. stavkom 2. Zakona o plaćama u državnim i javnim službama (»Narodne novine« broj 155/23.), 3. veljače 2026. donosim

ODLUKU

O IZMJENAMA I DOPUNAMA ODLUKE O NAZIVIMA I UVJETIMA ZA RADNA MJESTA U USTAVNOM SUDU REPUBLIKE HRVATSKE

I.

U Odluci o nazivima i uvjetima za radna mjesta u Ustavnom sudu Republike Hrvatske broj: SuT-A-5/2024 od 22. ožujka 2024. (»Narodne novine« broj 35/24. i 140/25.) u Prilogu 1. »Nazivi radnih mjesta u Ustavnom sudu, uvjeti za raspored na radna mjesta, potreban broj ustavnosudskih službenika i namještenika (izvršitelja)« ispod retka B.a.3.1. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Uvjeti za raspored | Broj  izvršitelja |
| B.a.3.1.a | viši ustavnosudski savjetnik – mentor | kao B.a.1.2. | 15  (ukupno  B.a.3.1.a,  B.a.3.2.,  B.a.3.3.,  B.a.3.4.)« |
|  |  |  |

II.

U retku pod rednim brojem B.b.1.3., u stupcu »Broj izvršitelja« broj: »1«, mijenja se i glasi: »2«.

III.

Ispod retka B.b.1.3. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Uvjeti za raspored | Broj  izvršitelja |
| B.b.1.3.a | savjetnik  za pravne i opće poslove | 1. razina 7.1. sv ili 7.1. st HKO-a pravne, upravne ili druge odgovarajuće struke, | 2« |
|  |  | 2. najmanje 5 godina radnog iskustva na odgovarajućim poslovima,  3. položen državni ispit,  4. znanje engleskog jezika,  5. znanje rada na osobnom računalu. |  |

IV.

U retku pod rednim brojem B.b.2.6., u stupcu »Uvjeti za raspored« iza postojećeg teksta koji glasi: »1. razina 6. sv ili 6. st HKO-a« dodaje se tekst koji glasi: »društvene struke,«.

V.

Ispod retka B.b.2.6. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Uvjeti za raspored | Broj  izvršitelja |
| B.b.2.6.a | stručni referent | 1. razina 4.2 ili 4.1 HKO-a,  2. najmanje 2 godine radnog iskustva na odgovarajućim poslovima,  3. osposobljenost za poslovnu korespondenciju,  4. položen državni ispit,  5. znanje engleskog jezika,  6. znanje rada na osobnom računalu. | 4« |

VI.

Redak B.b.2.7. mijenja se i glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Uvjeti za raspored | Broj  izvršitelja |
| B.b.2.7. | referent | 1. razina 4.2 ili 4.1 HKO-a,  2. najmanje 1 godina radnog iskustva na odgovarajućim poslovima,  3. osposobljenost za poslovnu korespondenciju,  4. položen državni ispit,  5. znanje engleskog jezika,  6. znanje rada na osobnom računalu. | 4« |

VII.

U Prilogu 2. »Nazivi radnih mjesta u Ustavnom sudu s opisom poslova i zadaća te koeficijenti za obračun plaća radnih mjesta« ispod retka B.a.3.1. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Opis poslova i zadaća | Koeficijent za obračun plaće |
| B.a.3.1.a | viši ustavnosudski savjetnik – mentor  (radno mjesto I. vrste) | Obavljanje poslova voditelja Službe za prethodni ispitni postupak u odsutnosti voditelja Službe i u opsegu koji odredi voditelj Službe (zamjenik voditelja Službe za prethodni ispitni postupak); obrada najsloženijih ustavnosudskih predmeta U-III vezano za utvrđivanje drugih pretpostavki za odlučivanje o ustavnim tužbama; obrada najsloženijih ustavnosudskih predmeta po nalogu predsjednika Suda; aktivno sudjelovanje u radu pojedinih radnih skupina ustavnosudskih savjetnika; obavljanje drugih odgovarajućih poslova po nalogu predsjednika Suda i voditelja Službe. | 4,10« |

VIII.

Ispod retka B.b.1.3. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Opis poslova i zadaća | Koeficijent za obračun plaće |
| B.b.1.3.a | savjetnik za pravne i opće poslove  (radno mjesto I. vrste) | Neposredno obavljanje općih i pravnih poslova iz djelokruga Ureda glavne tajnice; sudjeluje u pripremi i izradi nacrta internih akata Suda; priprema i provedba postupaka javne nabave; vodi evidenciju postupaka javne nabave i sklopljenih ugovora o javnoj nabavi; daje stručna mišljenja i očitovanja iz djelokruga Ureda glavnog tajnika; izrada, priprema i kontrola pravne valjanosti ugovora; obavlja poslove vezane uz izradu i poništenje pečata i štambilja; vodi evidenciju pečata i štambilja Suda; obavljanje poslova iz područja etike državnih službenika i namještenika; komunicira i koordinira s drugim tijelima | 2,40« |
|  |  | državne uprave iz svog djelokruga; kontinuirano prati pozitivne propise u Republici Hrvatskoj iz svoga djelokruga; kontrola, priprema i slanje dokumenata iz djelokruga Ureda glavne tajnice za objavu na službenoj mrežnoj stranici Suda; poslovi izrade statističkih analiza i izvješća iz djelokruga Ureda; praćenje zakonodavne regulative i osiguravanje njihove provedbe iz djelokruga Ureda; obavlja administrativne, pravne i organizacijske zadatke sukladno nalogu glavnog tajnika i predstojnika Ureda glavnog tajnika; obavljanje drugih odgovarajućih poslova po nalogu predstojnika Ureda glavnog tajnika i glavnog tajnika. |  |

IX.

Ispod retka B.b.2.6. dodaje se novi redak koji glasi:

|  |  |  |  |
| --- | --- | --- | --- |
| »Redni  broj | Naziv radnog mjesta | Opis poslova i zadaća | Koeficijent za obračun plaće |
| B.b.2.6.a | stručni referent  (radno mjesto III. vrste) | Obavlja pomoćne administrativne i tehničke poslove u vezi sa zaprimljenom poštom i internom distribucijom dokumenata; pomaže pri obrojčavanju spisa i pripremi preslika izvornika dokumentacije; obavlja jednostavnije uredske poslove: unos dokumenata u računalnu bazu podataka, izrada osnovnih dokumenata, arhiviranje i uredno vođenje spisa; pomoćni poslovi kod zaprimanja poštanskih pošiljaka i unosa u bazu podataka; pomoćni upravno-tehnički poslovi vezani uz prijam stranaka i telefonskih poziva; pomoćni poslove otpreme pošte za sve službe u Sudu; vođenje dostavne knjige za mjesto; obavljanje jednostavnih pomoćnih poslova u vezi s arhiviranjem spisa i ustavnosudske građe te njihove stručne obrade; obavljanje drugih odgovarajućih poslova po nalogu pomoćnika glavnog tajnika za ustavnosudsko poslovanje. | 1,60« |

X.

U retku pod rednim brojem B.b.2.7., u stupcu »Naziv radnog mjesta« postojeći tekst mijenja se i glasi: »referent (radno mjesto III. vrste)«.

XI.

Ova Odluka stupa na snagu osmoga dana od dana objave u »Narodnim novinama«.

Broj: SuT-A-5/2024-2
 Zagreb, 3. veljače 2026.

Predsjednik
 dr. sc. Frane Staničić, v. r.